ΓΡΑΠΤΗ ΕΡΩΤΗΣΗ E-3180/02

υποβολή: Charles Tannock (PPE-DE) προς την Επιτροπή

(7 Νοεμβρίου 2002)

Θέμα: Παράταση της ομαδικής εξαίρεσης από το δίκαιο του ανταγωνισμού

Θα μπορούσε η Επιτροπή να δηλώσει για ποιό λόγο θεώρησε απαραίτητο να παρατείνει την ομαδική εξαίρεση από το δίκαιο του ανταγωνισμού για το εμπόριο αυτοκινήτων επί τριετία παρ'όλο πουπήρχε άφθονος χρόνος για να προετοιμασθεί η βιομηχανία για τη λήξη της εξαίρεσης τον Σεπτέμβριο του τρέχοντος έτους·

Η Επιτροπή διαθέτει ευρέος φάσματος επικουρική αρμοδιότητα στον τομέα του δικαίου του ανταγωνισμού. Σκοπεύει να την χρησιμοποιήσει εναντίον κατασκευαστών αυτοκινήτων οι οποίοι θεωρούνται παραβάτες του δικαίου του ανταγωνισμού της ΕΕ· Εάν ναι, θα αναλάβει δράση ανταποκρινόμενη μόνο σε καταγγελίες ή θα αρχίσει τις δικές της έρευνες·

Ένα μέλος της εκλογικής μου περιφέρειας συνάντησε προβλήματα που αντιμετωπίζουν πολύ συχνά όσοι επιχειρούν να αγοράσουν δεξιοτίμονα οχήματα στην ηπειρωτική Ευρώπη.

Επιχείρησε να αγοράσει ένα Chrysler Grand Voyager στην Ολλανδία δεδομένης της σημαντικής διαφοράς στην τιμή (ανώτερη του 30 %) αλλά ανακάλυψε ότι:

α) οι αντιπρόσωποι της Chrysler στην Ολλανδία απαιτούν προκαταβολή ολόκληρου του ποσού για το όχημα σε αντίθεση με την προκαταβολή ενός μικρού ποσοστού εάν πρόκειται περί αριστεροτίμονου οχήματος·

β) δεν μπορούν να το παραδώσουν νωρίτερα από 12 μήνες (παρ'όλο που ο χρόνος παράδοσης για αριστεροτίμονο όχημα στην Ολλανδία είναι τρεις μήνες και για δεξιοτίμονο όχημα στο Ηνωμένο Βασίλειο είναι τρεις μήνες)·

γ) ένα πρόσθετο τέλος 2000 ευρώ εισπράτετται στην Ολλανδία για δεξιοτίμονο όχημα (κάτι που ασφαλώς δεν αντικατοπτρίζει τα πραγματικά κόστη).

Είναι νόμιμες αυτές οι πρακτικές· Έαν όχι, έχει συλλογιστεί η Επιτροπή το ενδεχόμενο να προσλάβει ομάδες ανεξαρτήτων επιθεωρητών για να ερευνήσουν πόσο διαδεδομένες είναι αυτές οι πρακτικές όσο η ομαδική εξαίρεση διατηρείται·

Απάντηση του κ. Monti εξ ονόματος της Επιτροπής

(20 Δεκεμβρίου 2002)

Το πρώτο θέμα που έθιξε το αξιότιμο μέλος, σχετικά με τους λόγους για τους οποίους η Επιτροπή θεώρησε απαραίτητο να εκδώσει τον κανονισμό (ΕΚ) αριθ. 1400/2002(1), έχει ήδη αναλυθεί λεπτομερώς από την Επιτροπή στο πλαίσιο της απάντησής της προς το αξιότιμο μέλος στη γραπτή ερώτηση με αριθμό E-0292/02(2).

Το δεύτερο θέμα στο οποίο αναφέρεται το αξιότιμο μέλος αφορά τη βούληση της Επιτροπής να ενισχύσει το κοινοτικό δίκαιο του ανταγωνισμού στον τομέα της αυτοκινητοβιομηχανίας. Οι αρμοδιότητες της Επιτροπής στον τομέα αυτό της έχουν χορηγηθεί από το Συμβούλιο σύμφωνα με τις διατάξεις του άρθρου 83 της συνθήκης ΕΚ. Στρέφεται η προσοχή του αξιότιμου μέλους ειδικότερα στο άρθρο 83, παράγραφος 2, σημείο δ) της συνθήκης ΕΚ.

Ο κανονισμός του Συμβουλίου (ΕΟΚ) αριθ. 17/62(3) αναθέτει στην Επιτροπή ευρείες εξουσίες να ερευνά εικαζόμενες παραβιάσεις των κανόνων του ανταγωνισμού, είτε αυτεπαγγέλτως είτε κατόπιν καταγγελιών. Η Επιτροπή δεν διστάζει να χρησιμοποιεί τις εξουσίες αυτές όπου θεωρεί ότι είναι απαραίτητο. Κατά τα πρόσφατα έτη, η Επιτροπή διεξήγαγε εκτεταμένους ελέγχους κάνοντας χρήση των εξουσιών που της ανατέθηκαν από το Συμβούλιο. Οι έρευνες αυτές κατέληξαν στην επιβολή εκ μέρους της Επιτροπής προστίμων συνολικού ύψους 250 εκατ. ευρώ σε τέσσερις χωριστέςποθέσεις έναντι τριών μεγάλων αυτοκινητοβιομηχάνων.

Σε άλλες ατομικέςποθέσεις, όταν οι καταναλωτέςποβάλλουν καταγγελίες για προβλήματα που αντιμετώπισαν προσπαθώντας να πωλήσουν αυτοκίνητα οχήματα στο εξωτερικό, η Επιτροπή θεωρεί καταλληλότερο και αποτελεσματικότερο από απόψεως καταναλωτή να αναλάβει τηνπόθεση ο ενδιαφερόμενος κατασκευαστής αυτοκινήτων οχημάτων.

Το αξιότιμο μέλος θα πρέπει επίσης να σημειώσει ότι οι εξουσίες των εθνικών αρχών ανταγωνισμού για την εκτέλεση των κοινοτικών κανόνων ανταγωνισμού θα ενισχυθούν σημαντικά με τον επερχόμενο εκσυγχρονισμό των διαδικαστικών κανόνων.

Το τρίτο θέμα στο οποίο αναφέρθηκε το αξιότιμο μέλος συνδέεται με το επίπεδο της απαιτούμενης προκαταβολής εκ μέρους των αντιπροσώπων στις Κάτω Χώρες προτού παραγγείλουν ένα δεξιοτίμονο όχημα. Το αξιότιμο μέλος θα γνωρίζει ότι συχνά οι προκαταβολές χρησιμοποιούνται στις εμπορικές συναλλαγές για να καλύψουν ένα τμήμα των ζημιών για την περίπτωση που ο αντισυμβαλλόμενος θαπαναχωρήσει της συναλλαγής. Στην περίπτωση που ο καταναλωτής δεν επιθυμεί πλέον να αγοράσει το όχημα το οποίο παρήγγειλε, θα μείνει στον αντιπρόσωπο ένα όχημα το οποίο δεν μπορεί να μεταπωλήσει αμέσως. Ο κίνδυνος αυτός είναιψηλότερος για οχήματα με ιδιαιτερότητες από εκείνα τα οποία συνήθως πωλούνται από τον αντιπρόσωπο. Κατά συνέπεια, είναι εύλογο στο πλαίσιο της εμπορικής πρακτικής για τους αντιπροσώπους στην ηπειρωτική Ευρώπη να ζητούνψηλότερη προκαταβολή προτού δεχθούν παραγγελία για δεξιοτίμονο όχημα. Παρότι η Επιτροπή παρακολουθεί την αγορά, δεν γνωρίζει την πρακτική της προκαταβολής ολόκληρου του ποσού στην οποία αναφέρεται το αξιότιμο μέλος. Εάν η πρακτική αυτή θεσπίστηκε και απορρέει από μια συμφωνία, αυτό θα πρέπει να εξεταστεί λεπτομερέστερα σε συνάρτηση με τους κανόνες του ανταγωνισμού.

Το τέταρτο ζήτημα που έθεσε το αξιότιμο μέλος αφορά το χρόνο παράδοσης. Οι προθεσμίες παράδοσης δεξιοτίμονων οχημάτων σε έναν αντιπρόσωπο της ηπειρωτικής Ευρώπηςπό κανονικές συνθήκες θα πρέπει να είναι συγκρίσιμες με εκείνες των αριστεροτίμονων οχημάτων από τον ίδιο αντιπρόσωπο. Η Επιτροπή ασχολείται συχνά με καταγγελίες καταναλωτών σχετικά με το ζήτημα αυτό. Σε πολλές περιπτώσεις, οι επαφές με τους αντίστοιχους κατασκευαστές αυτοκινήτων οδήγησαν σε ικανοποιητικά αποτελέσματα για τους καταναλωτές.

Το πέμπτο ζήτημα που έθεσε το αξιότιμο μέλος αφορά τα πρόσθετα τέλη για τα δεξιοτίμονα οχήματα. Δενπάρχει κανένας κανόνας στο κοινοτικό δίκαιο του ανταγωνισμού που ναποχρεώνει έναν κατασκευαστή να διαθέτει δεξιοτίμονα οχήματα στην ηπειρωτική Ευρώπη στην ίδια τιμή με τα οχήματα τοπικών προδιαγραφών. Το ποσό στο οποίο θα κυμανθεί η κατασκευή, παραγωγή και παράδοση ενός αυτοκινήτου εξαρτάται, μεταξύ άλλων, από τον αριθμό των παραγόμενων μονάδων. Εφόσον, για παράδειγμα, παράγονται περισσότερα αριστεροτίμονα οχήματα από ό,τι δεξιοτίμονα, το κόστος παραγωγής για τα αριστεροτίμονα οχήματα συνήθως είναι χαμηλότερο. Λαμβάνονταςπόψη το στοιχείο αυτό, πολλοί κατασκευαστές επιβάλλουν ένα πρόσθετο τέλος για τα δεξιοτίμονα οχήματα τα οποία παραδίδονται σε αντιπροσώπους στην ηπειρωτική Ευρώπη. Πάντως, το ύψος του ποσού αυτού θα πρέπει να είναι αντικειμενικά δικαιολογημένο.

Η Επιτροπή δεν θεώρησε ότι πρέπει να προσλάβει ομάδες ανεξάρτητων επιθεωρητών για να εξετάσουν τα ζητήματα τα οποία έθεσε το αξιότιμο μέλος. Κατά την άποψη της Επιτροπής, οι μέθοδοι που ήδη εφαρμόζονται για την επισήμανση και καταστολή παραβιάσεων των κανόνων του ανταγωνισμού αποδείχθηκαν επαρκείς.

Το νέο πλαίσιο που θεσπίστηκε από τον κανονισμό (ΕΚ) αριθ. 1400/2002 θα μειώσει το περιθώριο καταχρήσεων και θα είναι ευκολότερο για τους καταναλωτές να αγοράζουν οχήματα σε άλλα κράτη μέλη.

(1) Κανονισμός της Επιτροπής (ΕΚ) αριθ. 1400/2002 της 31ης Ιουλίου 2002 για την εφαρμογή του άρθρου 81 παράγραφος 3, της συνθήκης σε ορισμένες κατηγορίες κάθετων συμφωνιών και εναρμονισμένων πρακτικών στον τομέα της αυτοκινητοβιομηχανίας, ΕΕ L 203 της 1.8.2002.

(2) ΕΕ C 277 E της 14.11.2002, σελ. 30.

(3) ΕΟΚ Συμβούλιο: κανονισμός αριθ. 17: πρώτος κανονισμός εφαρμογής των άρθρων 85 και 86 της συνθήκης, ΕΕ P 13 της 21.2.1962.